Visit Site
Recommended byColombia
వినియోగదారులకు అసౌకర్యం కలిగించకుండా వెంటనే ఈ ఆదేశాలను అమలు చేయాలని టెలికాం సెక్రటరీ అరుణ్‌ సుందరరాజన్‌ తెలిపారు. ఆధార్‌ కార్డు తప్పనిసరిపై సుప్రీంకోర్టులో వాదనలు జరుగుతున్న విషయం తెలిసిందే. ఈ నేపథ్యంలోనే మొబైల్‌ సిమ్‌ పొందడానికి ఆధార్‌ కార్డు తప్పనిసరికాదని కేంద్రం స్పష్టం చేసింది.
ఇప్పటివరకు ఆధార్ కార్డు పొందనివారు సిమ్ కార్డులు తీసుకోవడంలో ఎలాంటి ఇబ్బందులు ఎదుర్కొంటున్నారో పేర్కొంటూ ‘టైమ్స్ ఆఫ్ ఇండియా’ ఏప్రిల్ 27న ఓ కథనాన్ని ప్రచురించింది. దీంతో ఈ అంశంపై ప్రభుత్వం దృష్టి సారించి వేగంగా నిర్ణయం తీసుకుంది. ‘ఆధార్‌ నెంబర్‌ లేదని వినియోగదారులకు సిమ్‌ కార్డు ఇవ్వడాన్ని నిరాకరించొద్దు. ఇతర కేవైసీ దరఖాస్తులు, డాక్యుమెంట్లను సమర్పించాలని కోరండి. సిమ్‌ కార్డుల జారీని కొనసాగించండి. అన్ని టెలికాం కంపెనీలకు ఈ ఆదేశాలు జారీచేస్తున్నాం’ అని సుందరరాజన్‌ తెలిపారు.
గతంలో టెలికాం డిపార్ట్‌మెంట్‌ ఇచ్చిన ఆదేశాలతో మొబైల్‌ కంపెనీలు ఆధార్‌ వెరిఫికేషన్‌ను చేపడుతున్నాయి. ఈ నిర్ణయం నుంచి ఎన్‌ఆర్‌ఐలకు, విదేశీయులకు మినహాయింపు ఇచ్చారు. ఈ ఆదేశాలపై స్పందించడానికి మొబైల్‌ ఆపరేటర్లు నిరాకరించాయి. ప్రభుత్వం ఈ విషయాన్ని తీవ్రంగా పరిగణిస్తున్నట్లు అధికార వర్గాల ద్వారా తెలుస్తోంది..
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.